ഒന്നാംവിള നെല്ല്: തുക ഇന്നുമുതല് ലഭ്യമാകും പാലക്കാട്: ജില്ലയിലെ കര്ഷകരില് നിന്നും സപ്ലൈകോ മുഖേന സംഭരിക്കുന്ന ഒന്നാംവിള നെല്ലിന്റെ തുക കര്ഷകര്ക്ക് ഇന്നുമുതല് ലഭ്യമായിത്തുടങ്ങുമെന്ന് പാഡി മാര്ക്കറ്റിംഗ് ഓഫീസര് സി. മുകുന്ദകുമാര് അറിയിച്ചു. കേന്ദ്ര സര്ക്കാര് വിഹിതമായ 19.40 രൂപയും സംസ്ഥാന സര്ക്കാര് വിഹിതമായ 8.60 രൂപയും ചേര്ത്ത് 28 രൂപയാണ് ഒരു കിലോ നെല്ലിന് കര്ഷകന് വിലയായി ലഭിക്കുക. ഇതു സംബന്ധിച്ച ഉത്തരവ് സര്ക്കാര് ഇന്നലെ പുറപ്പെടുവിച്ചിരുന്നു. കിലോയ്ക്ക് 27.48 രൂപയുണ്ടായിരുന്നതാണ് 28 രൂപയായി ഉയര്ത്തിയിട്ടുള്ളത്.ട്രാക്ടറില്നിന്നും വീണ ഡ്രൈവര്ക്കു പരിക്ക്വണ്ടിത്താവളം: പാന്പിനെക്കണ്ടു ഭയന്ന് ട്രാക്ടറില്നിന്നും ചാടി കേജ് വീലിനടിയില്പ്പെട്ട ഡ്രൈവറെ ഗുരുതരമായ പരിക്കുകളോടെ ജില്ലാ ആശുപത്രിയില് പ്രവേശിപ്പിച്ചു. പാലക്കോട് ആറുമുഖനാണ് 40 പരിക്കേറ്റത്. ഇന്നലെ രാവിലെ 8.30 ന് തണ്ണീര്പ്പന്തല് ഒറവനേരിക്കു സമീപത്തെ വയലില് ഉഴുതുപണി നടക്കുന്പോഴാണ് അപകടം. വലിപ്പം കൂടിയ ചേരയിനത്തില്പ്പെട്ട പാന്പാണ് ട്രാക്ടറിന്റെ സീറ്റിനടിയില് എത്തിയത്. ഈ സമയത്ത് വണ്ടി ഓടിക്കൊണ്ടിരിക്കുകയായിരുന്നു. വണ്ടിയുടെ പിന്ഭാഗത്തെ ഇരുന്പു ചക്രം കാലില് കയറിറങ്ങിയ ട്രാക്ടര് പതിനഞ്ചു മീറ്റര് തനിയെ മു ന്നോട്ട് ഓടി വയല്വരന്പില് ചരിഞ്ഞാണ് നിന്നത്. സംഭവ സ്ഥലത്തുണ്ടായിരുന്നവര് ഉടന്തന്നെ ഗുരുതരമായി പരിക്കേറ്റ ഡ്രൈവറെ ജില്ലാ ആശുപത്രി തീവ്രപരിചരണ വിഭാഗത്തില് പ്രവേശിപ്പിച്ചു. അപകടത്തില്പ്പെട്ട ട്രാക്ടറിന്റെ ഉടമ കൂടിയാണ് പരിക്കേറ്റ ആറുമുഖന്.